**Беларуская мова**

**9 клас**

**Тэма “Складаназлучаны сказ: будова, значэнне, ужыванне”.**

**Урок № 18.** “Падагульненне і сістэматызацыя вывучанага па раздзеле “Складаназлучаныя сказы: будова, значэнне, ужыванне”.

**Тып урока:** урок-падагульненне з элементамі тэхналогіі актыўнай ацэнкі.

**Фома правядзення:** урок-квэст.

**Мэта ўрока:**

- падагульненне ведаў вучняў пра складаныя сказы і іх пунктуацыйнае афармленне.

**Мэта ўрока на мове вучня:**

-праверу на практыцы, як засвоіў вучэбны матэрыял пра складаназлучаныя сказы.

**НаШтобуЗу (на што буду звяртаць увагу):**

1.назаву не менш двух характэрных рыс кожнага віду складаных сказаў;

2.растлумачу знакі прыпынку паміж часткамі складаназлучаных сказаў;

3.назаву сродкі сувязі і сэнсавыя адносіны паміж часткамі ў складаназлучаных сказах;

4.знайду ў тэксце і запішу не менш чатырох складаных сказаў і растаўлю знакі прыпынку паміж часткамі.

**Вучэбна-метадычнае забеспячэнне:** вучэбны дапаможнік “Беларуская мова” 9 клас, раздаткавы матэрыял, “святлафоры”, Беларуская мова. ЦТ: Тэорыя. Прыклады. Тэсты / В.М.Сіўковіч. – Мінск: Аверсэв, 2019, Беларуская мова. 9 клас: апорныя канспекты / Г.Д.Новікава. – Мінск: Аверсэв, 2018, Пішам па-беларуску: даведнік па арфаграфіі і пунктуацыі з каментарыямі / З.І.Бадзевіч. – Мінск: Аверсэв, 2010.

**1.Арганізацыйны момант.**

-У нас сёння з вамі не проста ўрок-падагульненне ведаў, а ўрок-квэст. Скажыце, хто з вас ведае, што такое квэст? Адкуль да нас прыйшло гэта слова? Якімі формамі правядзення, на вашу думку, будзе напоўнены такі ўрок?

**2.Праверка дамашняга задання.**

Метадычны каментар: Дамашняе заданне, акрамя практычнай часткі, уключала у сябе і тэарытычную *(паўтарыць тэарытычны матэрыял па вучэбнаму дапаможніку або па Беларуская мова. 9 клас: апорныя канспекты / Г.Д.Новікава*. *– Мінск: Аверсэв,* 2018*, с.7, 8-13).* З практыкавання 94 вучням неабходна было выпісаць не менш трох складаных сказаў і зрабіць сінтаксічны разбор па ўзору ў *Беларуская мова. 9 клас: апорныя канспекты / Г.Д.Новікава*. *– Мінск: Аверсэв, 2018, с.13).* Для праверкі выканання дамашняга задання выкарыстоўваецца ўзаемаправерка (вучні, якія справіліся з дамашнімі заданнямі паспяхова, правяраюць іншых вучняў. Усе праблемныя пытанні па заданнях яны вырашаюць самі паміж сабой. Калі не могуць прыйсці да адной высновы, звяртаюцца да настаўніка, альбо да вучняў, якіх настаўнік вызначыў адказнымі. Сам настаўнік правярае ў гэты момант некалькі работ, дае зваротную сувязь і растлумачвае адзнаку за дамашняе заданне, калі ў вучня ёсць пытанні).

**3. Этап сумеснага мэтавызначэння.**

Метадычны каментар: Вучні ўжо ведалі тэму ўрока. Ім было прапанавана дома падумаць над мэтай ўрока. У класе мэты агучваюцца вучнямі, прыходзяць з настаўнікам да аднаго варыянту і запісываюцца на дошцы. Настаўнік прапануе вучням у парах паведаміць, прагаварыць мэты ўрока дзеля поўнага паразумення. Пытанні настаўніка да вучняў:

1.Калі мы будзем зыходзіць з тэмы нашага ўрока, якая, як вы лічыце, будзе мэта ўрока? Як мы будзем дасягаць пастаўленай мэты?

Прыклады мэт вучняў, складзеных дома: паўтарыць правілы пра складаназлучаны сказ і пастаноўку знакаў прыпынку ў ім, выкарыстоўваючы розныя формы працы; знаходзіць складаназлучаныя сказы ў тэксце і рабіць іх сінтаксічны разбор;

**4. Абагульненне і сістэматызацыя вывучанага.**

Метадычны каментар: Клас падзяляецца на 4 групы, у якіх вызначаецца настаўнікам спікер. На дошцы намалявана пустая табліца *(Беларуская мова. ЦТ: Тэорыя. Прыклады. Тэсты / В.М.Сіўковіч, с.265-266).* На партах у кожнай групы раздаткавы матэрыял[[1]](#footnote-1), якім трэба запоўніць гэту табліцу (з дапамогай магнітаў). На абмеркаванне ў групах даецца 3 хв. Вучні з кожнай групы па чарзе выходзяць да дошцы і запаўняюць табліцу інфармацыяй.

Зваротная сувязь груп з настаўнікам пры ацэньванні сваёй працы адбываецца з дамамогай “святлафораў”. Вучні адказваюць на наступныя пытанні: 1.Ці адчувалі вы цяжкасці пры выкананні гэтай працы? 2.Як, выконваючы заданне, вы ацэніце сваю падрыхтаванасць да ўрока?

***Прамежкавая рэфлексія***

-Звернемся да НаШтоБуЗу і паглядзім, чаго мы змаглі ўжо дасягнуць? (можам назваць не менш двух характэрных рыс кожнага віду складаных сказаў). Крочым з вамі далей.

**Фізкультхвілінка-квэст**

Вучні выцягваюць лістоўкі са складаназлучанымі сказамі і знаходзяць у ім сродак сувязі частак. Ім трэба перайсці ў той вугал класа, дзе абазначаны сродкі сувязі. Вучні выконваюць заданне і вызначаюцца з месцам (куток кабінета), дзе знаходзіцца картка з адпаведнымі сродкамі сувязі.

-Далей працуем з вамі ў форме ўзаемаапытвання пра знакі прыпынку ў складаназалежных сказах. Метадычны каментар: Члены адной групы задаюць пытанні другой групе. Якой групе задаваць пытанні, настаўнік выбірае з дапамогай патэчак, на якіх запісаны назвы груп.

- Прапаную вам самастойнае заданне, пад час выканання якога вы зможаце прадэманстраваць свае ўменні ў: запісаць у сшыткі чатыры складаных сказа, у якіх трэба раставіць знакі прыпынку, уставіць прапушчаныя літары, раскрыць дужкі, падкрэсліць галоўныя і даданыя члены сказа, пабудаваць схемы.Метадычны каментар: Выкарыстанне “святлафораў”. Зваротная сувязь з настаўнікам наконт выкананага задання (квадраты трох колераў: чырвоны, жоўты і зялёны. Зялёны-справіўся лёгка, ўсе зразумеў; жоўты – справіўся, але былі цяжкасці; чырвоны – пытаўся зрабіць, але не атрылася.)

***Прамежкавая рэфлексія.***

-Звяртаемся з вамі да другога пункта НаШтобуЗу. Ці атрымліваецца ў нас з вамі ісці да пастаўленай мэты ўрока? Што нам у гэтым дапамагло? Што ўжо па тэме вы паведаміце суседу? (гутарка ў парах).

**5.Кантроль ведаў і ўменняў.**

Метадычны каментарый: Выкананне дадатковых заданняў па варыянтах па вучэбнаму дапаможніку *Беларуская мова, 9 клас* (Першы варыянт: с.64, практыкаванее 88; другі варыянт: с.67, практыкаванне 92; трэцці варыянт: с.68, практыкаванне 94). Узаемаправерка па эталону (абмен сшыткамі, выпраўленне памылак самімі вучнямі зялёным колерам). Настаўнік на свой погляд правярае некалькі сшыткаў.

**6.Інфармацыя аб дамашнім заданні.**

Прапаноўваюцца наступныя заданні (зрабіць адно на выбар):

1.Вучэбны дапаможнік “Беларуская мова” 9 клас, практыкаванне 97 (зрабіць сінтаксічны разбор двух складаназлучаных сказаў з другога абзаца на выбар). 2.Выпісаць з твораў мастацкай літаратуры не менш за тры складаназлучаных сказа, зрабіць сінтаксічны разбор, пабудаваць схемы. 3. Вучэбны дапаможнік “Беларуская мова” 9 клас, практыкаванне 99 (на аснове тэксту скласці складаназлучаныя сказы са злучнікамі ні-ні, толькі, ці то-ці то).

**7.Падвядзенне вынікаў. Рэфлексія**

Праца са “святлафорамі”. Зваротная сувязь з настаўнікам аб ступені дасягнення мэты:

-Калі мы з вамі звернемся да нашай мэты, на колькі яе, на ваш погляд, мы дасягнулі?

-Ці дапамагала вам ў дасягненні мэты выкарыстанне на ўроку НаШтоБуЗу?

-На колькі для вас быў карысны і цікавы ўрок-квэст?

1. Тут і далей заданні да ўроку гл. па спасылцы: <https://drive.google.com/file/d/1Nv0ILLEpnZz2MFkb1ryVD0kC7dFux9uc/view?usp=sharing> [↑](#footnote-ref-1)